Տարիներ շարունակ ՀՀ քաղաքացիների բոլոր բողոքներն ուղարկվում են այն կառույցներին, որոնցից նրանք բողոքում են։ Մարդը դիմում է իր երկրի նախագահին ու վարչապետին, բողոքում է, ասենք՝ համայնքապետարանից, իսկ նրա բողոքը հայտնվում է հենց համայնքապետի ձեռքում։ Օրինախախտ պաշտոնյային պատժելու փոխարեն բողոքողին պատժելու սկզբունքը կիրառող իշխանությունը ոչ թե պարզապես բողոքը մերժելու, այլ բողոքողին նաեւ նվաստացնելու ձեւն է ընտրել, որ նա այլեւս չհամարձակվի որեւէ մեկից բողոքել, առավել եւս՝ բարձր մարմիններին դիմել։